ΓΡΑΠΤΗ ΕΡΩΤΗΣΗ E-2044/01

υποβολή: Stavros Xarchakos (PPE-DE) προς την Επιτροπή

(13 Ιουλίου 2001)

Θέμα: Μετρό της Αθήνας, κακοτεχνίες και πρόστιμα

Σύμφωνα με την έκθεση της ομάδας ειδικών της εταιρείας Αττικό Μετρό, το Μετρό της Αθήνας παρουσιάζει ελλείψεις, ελαττώματα και κακοτεχνίες, γεγονός που οδήγησε το ελληνικό Υπουργείο Περιβάλλοντος, Χωροταξίας και Δημοσίων Έργων να επιβάλει πρόστιμο ύψους 5,35 δισ. δρχ. στην κοινοπραξία κατασκευής του έργου. Οι κακοτεχνίες αυτές αφορούν — σύμφωνα με την έκθεση — σε ελλείψεις τροχαίουλικού, έντονη ηχορύπανση, αστοχία σε κινητήρες των βαγονιών, μειωμένη διάρκεια ζωής των τροχών των βαγονιών, απουσία αντικεραυνικής προστασίας καθώς και ελλείψεις σε σήραγγες και σταθμούς με αποτέλεσμα την εμφάνισηγρασίας σε πολλά σημεία τους.

Η Ε.Ε. έχει χρηματοδοτήσει, και μάλιστα σε πολύ μεγάλο ποσοστό, το εν λόγω έργο. Ποια είναι η άποψη της Ευρωπαϊκής Επιτροπής για τις παραπάνω ελλείψεις· Τις γνώριζαν οιπηρεσίες της πριν ανακοινωθούν από τις ελληνικές αρχές· Πώς τοποθετείται η Επιτροπή αναφορικά με την επέκταση του Μετρό στον άξονα Μοναστηράκι — Αιγάλεω, μια γραμμή που προβλέπεται να ολοκληρωθεί σε 1 160 ημερολογιακές ημέρες, ενώ η σύμβαση προβλέπει μόλις 90 μέρες ανασκαφικών εργασιών, ένα χρονικό διάστημα που οι Έλληνες αρχαιολόγοι έχουν δημόσια δηλώσει ότι θεωρούν τελείως ανεπαρκές για την επιτέλεση του έργου τους·

Απάντηση του κ. Barnier εξ ονόματος της Επιτροπής

(13 Σεπτεμβρίου 2001)

Με βάση τις πληροφορίες που έδωσε η εταιρία Αττικό Μετρό,πεύθυνος έργου για τις νέες γραμμές του μετρό της Αθήνας, πριν από την προσωρινή παραλαβή του έργου παρακράτησε από την πληρωμή προς τους αναδόχους ποσό που αντιστοιχούσε σε ορισμένα αντικείμενα για τα οποία δενπήρχε πλήρης συμμόρφωση προς τις συμβατικές απαιτήσεις. Το ποσό αυτό που παρακρατήθηκε αποτελεί κίνητρο για τον ανάδοχο να προβεί στις αναγκαίες διορθωτικές ενέργειες, οπότε θα καταβληθεί το πλήρες οφειλόμενο ποσό. Σε περίπτωση μη εκτέλεσης των ενεργειών αυτών, με το ποσό αυτό θα πληρωθούν οιπηρεσίες άλλων αναδόχων οι οποίοι θα χρειαστεί να επιτελέσουν τις επιδιορθώσεις.

Τα ανωτέρω αποτελούν συνήθη πρακτική την οποία τηρεί οπεύθυνος έργου, με βάση τα διεθνή πρότυπα διαχείρισης μεγάλων έργων κατασκευών πολιτικού μηχανικού, ηλεκτρομηχανολογικών και ηλεκτρονικών συστημάτων.

Σύμφωνα με την αρχή της επικουρικότητας και την αποκεντρωμένη διαχείριση ευρωπαϊκών περιφερειακών προγραμμάτων, η Επιτροπή δεν ενημερώνεται συστηματικά, εκτός αν το ζητήσει ρητώς, για τηνλοποίηση συμβάσεων που έχουνπογράψει τα κράτη μέλη σχετικά με την κατασκευή δημόσιων έργων συγχρηματοδοτούμενων από κοινοτικά κονδύλια.

Όσον αφορά την επέκταση Μοναστηράκι — Αιγάλεω, η εταιρία Αττικό Μετρό πληροφόρησε την Επιτροπή ότι επειδή η περιοχή του Αιγάλεω αντιπροσωπεύει μείζονα αρχαιολογικό τόπο, το 1998 ξεκίνησαν έρευνες σε όλους τους σταθμούς και τα φρεάτια. Το εκτεταμένο αυτό πρόγραμμα αρχαιολογικής έρευνας ολοκληρώθηκε σε πολλές τοποθεσίες, ενώ σε άλλες ευρίσκεται σε προχωρημένο στάδιο. Το περιθώριο των 90 ημερών για αρχαιολογικούς σκοπούς, το οποίο προβλέπεται στα τεύχη δημοπράτησης, είναι για να καλύψει μόνο τυχόν απρόβλεπτες ανάγκες διερεύνησης. Η χρονική αυτή περίοδος, αν χρειαστεί, μπορεί να παραταθεί.